stanford-oval/wikipedia huggingface dataset:
Mirko Cvetković

| Mirko Cvetković> Мирко Цветковић |
| --- | --- |

Serbian 9. pääministeri
 7. heinäkuuta 2008 – 27. heinäkuuta 2012  
Edeltäjä:  Vojislav Koštunica
Seuraaja:  Ivica Dačić
Serbian valtiovarainministeri
 14. maaliskuuta 2011 – 27. heinäkuuta 2012  
Edeltäjä:  Diana Dragutinović
 15. toukokuuta 2007 – 7. heinäkuuta 2008  
Edeltäjä:  Mlađan Dinkić
Seuraaja:  Diana Dragutinović
Henkilötiedot
Syntynyt: 16. elokuuta 1950 (ikä 74)  Zaječar, Serbian KT, Jugoslavia (nykyään Serbia)
Ammatti:  ekonomisti
Puoliso:  Zorica Cvetković
Tiedot
Puolue:  Demokraattinen puolue
Uskonto:  ortodoksi
 Nimikirjoitus
Aiheesta muualla
www.srbija.gov.rs/vlada/predsednik.php
Mirko Cvetković (serb. Мирко Цветковић, s. 16. elokuuta 1950, Zaječar) on serbialainen taloustieteilijä ja Serbian entinen pääministeri vuosina 2008-2012.
Hän on suorittanut Belgradin yliopiston taloustieteen tiedekunnassa maisterin ja tohtorin tutkinnot.
Hän on työskennellyt kaivosinstituutissa kymmenen vuotta ja talousinstituutissa kuusi vuotta, sekä CES Meconissa konsulttina. 1980-luvulla hän oli Maailmanpankin konsultti projekteissa Pakistanissa, Intiassa ja Turkissa. Vuosina 1998–2001 hän oli kaivosinstituutin talouskonsulttina.
Tammikuusta 2001 Cvetković talouden ja yksityistämisen varaministerinä Zoran Đinđićin hallituksessa ja 2003–2004 yksityistämisviraston johtaja. Hän oli Vojislav Koštunicain hallituksen talousministeri toukokuusta 2007 heinäkuuhun 2008.
Kesäkuussa presidentti Boris Tadić nimitti Cvetkovićin hallituksenmuodostajaksi. Hän ei kuulu mihinkään puolueeseen, mutta sosiaalidemokraattien ja liberaalien euromyönteinen Za evropsku Srbiju tukee häntä.
Cvetković piti tärkeimpänä tehtävänään Euroopan unionin vakaus- ja assosiaatiosopimuksen ratifiointia ja Venäjän kanssa tehdyn energiasopimuksen vahvistamista. Hän ei myöskään hyväksy Kosovon yksipuolista itsenäiseksijulistautumista.
Cvetković on ilmoittanut että Serbia anoo EU:n jäsenyyttä, vaikka lähestymissopimus ei tulisi täytäntöön.
Cvetković on naimisissa, ja hänellä on kaksi lasta. Hän puhuu myös englantia.
Mies, jota hän rakasti

| Mies, jota hän rakasti> The Wonderful Thing |
| --- | --- |

Ohjaaja:  Herbert Brenon
Käsikirjoittaja:  Herbert Brenon Clara Beranger
Perustuu:  Lillian Trimble Bradleyn näytelmään
Tuottaja:  Norma Talmadge Joseph M. Schenck
Kuvaaja:  J. Roy Hunt
Pääosat:  Norma Talmadge Harrison Ford
Valmistustiedot
Valmistusmaa:   Yhdysvallat
Tuotantoyhtiö:  Norma Talmadge Film Corporation
Levittäjä:  First National
Ensi-ilta:   7. marraskuuta 1921  23. syyskuuta 1923
Kesto:  84 minuuttia
Alkuperäiskieli:  mykkä (välitekstit englanniksi)
Aiheesta muualla
IMDb 
Elonet
AllMovie
Infobox OKNimi-testi OK: 
Mies, jota hän rakasti (engl. The Wonderful Thing) on Herbert Brenonin ohjaama yhdysvaltalainen mykkä melodraamaelokuva, joka sai ensi-iltansa vuonna 1921. Elokuvan pääosissa ovat Norma Talmadge ja Harrison Ford.
Mies, jota hän rakasti perustuu Lillian Trimble Bradleyn samannimiseen näytelmään (1920), jonka pohjalta ohjaaja Brenon ja Clara Beranger laativat elokuvan käsikirjoituksen. Elokuvan tuottajina olivat Norma Talmadge ja Joseph M. Schenck, ja elokuvan tuotantoyhtiönä toimi Norma Talmadge Film Corporation. Mies, jota hän rakasti kuvattiin Iowan Centervillessä ja Iowan Appanoosen piirikunnan kohteissa. Mies, jota hän rakasti sai ensi-iltansa Yhdysvalloissa 7. marraskuuta vuonna 1921. Suomen ensi-ilta oli 23. syyskuuta vuonna 1923. Elokuvan levittäjä oli First National Pictures. Elokuva esitettiin vuoden 2005 Cineconin klassikkoelokuvajuhlilla Yhdysvalloissa. Mies, jota hän rakasti -elokuvan kopiota säilytetään Yhdysvaltain kongressin kirjaston elokuva-arkistossa.
Juoni

Amerikkalaisen sikatilallisen tytär Jacqueline Laurentine Boggs menee kouluun Ranskaan, missä hän asuu hienostelevan englantilaisen perheen kanssa. Perheen luona asuessaan Jacqueline opettaa hienoille englantilaisille todellisuudentajua.
Näyttelijät

| 0 | 1 | 2 |
| --- | --- | --- |
|  Norma Talmadge  | … |  Jacqueline Laurentine Boggs   |
|  Harrison Ford  | … |  Donald Mannerby   |
|  Julia Hoyt  | … |  Catherine Mannerby   |
|  Howard Truesdale  | … |  James Sheridan Boggs   |
|  Robert Agnew  | … |  Laurence Mannerby   |
|  Ethel Fleming  | … |  Dulcie Mannerby Fosdick   |
|  Mabel Bert  | … |  lady Sophia Alexandria Mannerby   |
|  Fanny Burke  | … |  Angelica Mannerby   |
|  Walter McEwen  | … |  ”Smooth Bill” Carser   |
|  Charles Craig  | … |  kenraali Lancaster   |
Aiheesta muualla

Mies, jota hän rakasti Internet Movie Databasessa (englanniksi)
Mies, jota hän rakasti Elonet.
Mies, jota hän rakasti AllMoviessa. (englanniksi)
Mies, jota hän rakasti Silent eran sivustolla (englanniksi)
Mies, jota hän rakasti TCM Movie Databasessa (englanniksi)
Miina Sillanpään päivä, kansalaisvaikuttamisen päivä

Miina Sillanpää puhumassa eduskunnassa vuonna 1907.
Miina Sillanpään päivää, kansalaisvaikuttamisen päivää vietetään Suomessa 1. lokakuuta. Päivän tarkoitus on muistaa Miina Sillanpään elämäntyötä ja muistuttaa kansalaisvaikuttamisen merkityksestä yhteiskunnassa. Samana päivänä Suomessa vietetään myös Järjestöjen päivää.
Miina Sillanpään päivä, kansalaisvaikuttamisen päivä, on ollut vakiintunut kalentereihin merkitty liputuspäivä vuodesta 2023 lähtien. Siitä tuli aluksi suositeltu liputuspäivä vuonna 2016, jolloin Miina Sillanpään syntymästä oli kulunut 150 vuotta.
Liputuspäiväksi valikoitui 1. lokakuuta, jolloin vuonna 1906 Suomen suuriruhtinaskunnan valtiopäiväjärjestys ja vaalilaki tulivat voimaan. Miina Sillanpään syntymäpäivänä 4. kesäkuuta vietetään Puolustusvoimain lippujuhlan päivää.
Miradonna Sirkka

Mira Donna Sirkka (s. 29. lokakuuta 1991 Vihti) on suomalainen nykysirkus- ja performanssitaiteilija ja ohjaaja. Vihdissä syntymässä käynyt rovaniemeläinen Sirkka on asunut koko lapsuutensa ja nuoruutensa Rovaniemellä ja vaikuttaa edelleen Lapissa. Sirkka on esiintynyt, ohjannut lukuisia teoksia ja työskennellyt residensseissä sekä Suomessa että ulkomailla. Hänen työskentelyvälineitään ovat muun muassa vannemanipulaatio, ilma-akrobatia ja kohtaamiseen perustuva performanssi. Yksi kantavia teemoja Sirkan taiteessa on kiusallisuuden käsittely.
Sirkka on valmistunut teatteri-ilmaisun ohjaajaksi Turun taideakatemiasta vuonna 2015, ja taiteen maisteriksi Aalto-yliopistosta vuonna 2018. Hän on opiskellut taidetta myös Tampereen teatteriopistolla ja Japanissa Tokion Tama Art Universityssä.
Tiedosto:Miradonna Sirkka esiintyy Recover Laboratoryn Yökävelyssä Cirkolla, Helsinki 2021.
Sirkka on tunnettu muun muassa immersiiviseen taiteeseen keskittyneestä monitaideryhmä Recover Laboratorystä, jonka perustaja ja toinen ohjaaja hän on. Sirkka on keskittynyt poikkitaiteiseen työskentelyyn, ja hänen taidettaan on nähty myös perinteisemmissä gallerioissa ja elokuvissa sekä esimerkiksi Helsingin kaupungin taidelahjoissa vuonna 2020. Hän on myös esiintynyt esimerkiksi rap-artisti Pyhimyksen kanssa poikkitaiteisella kiertueella. Sirkka on lisäksi opettanut sirkusta Suomessa ja ulkomailla.[lähde? ]
Aiheesta muualla

Emma Vainio: Yökävely vie mielensisäisiin labyrintteihin Helsingin Sanomat.  5.6.2021. Viitattu 20.7.2021.
Miah Persson

Miah Persson (2013)
Miah Persson (s. 1969) on ruotsalainen ooppera- ja konserttilaulaja, äänialaltaan sopraano.
Persson opiskeli oikeus- ja sosiaalitieteitä ennen lauluopintojen suorittamista Tukholman oopperakorkeakoulussa. Vuonna 1998 hän teki ensiesiintymisensä näyttämöllä Susannan roolissa Figaron häät -oopperassa, ja pian hänet otettiin Ruotsin kuninkaallisen oopperan vakituiseksi esiintyjäksi. Kansainvälistä näkyvyyttä hän sai esiintymällä Alessandro Scarlattin Griseldan nimiroolissa Staatsoper Unter den Lindenissa vuonna 2000. Vuonna 2009 Persson teki ensimmäisen esiintymisensä Metropolitan-oopperassa Ruusuritarin Sophiena. Hän sai vuoden 2011 alusta alkaen käyttöoikeuden hovsångerska-arvonimeen. Perssonilla on ollut oopperarooleja muiden muassa Michel van der Aan, Benjamin Brittenin, Claudio Monteverdin, Wolfgang Amadeus Mozartin, Richard Straussin ja Igor Stravinskyn teoksissa.
Persson on pitänyt resitaaleja esimerkiksi Wigmore Hallissa, Wiener Konzerthausissa, Amsterdamin Concertgebouwissa ja Carnegie Hallissa. Hänen konserttiohjelmistoonsa ovat kuuluneet Johann Sebastian Bachin H-mollimessu ja Matteus-passio, Gustav Mahlerin sinfoniat nro 2 ja nro 4, Richard Straussin Vier letzte Lieder sekä Edvard Griegin, Clara Schumannin ja Robert Schumannin laulut.
Mia Vallenius

| Mitalit> Maa:  Suomi.Naisten salibandy.MM-kilpailut  | Mitalit> Maa:  Suomi.Naisten salibandy.MM-kilpailut  | Mitalit> Maa:  Suomi.Naisten salibandy.MM-kilpailut  | Maa:  Suomi> Naisten salibandy. |
| --- | --- | --- | --- |
|  Hopeaa | Singapore 2023 |  |  |
|  Pronssia | Neuchâtel 2019 |  |  |
Mia Vallenius (s. 10. elokuuta 1997) on suomalainen salibandyn pelaaja, pelipaikaltaan puolustaja. Hän on pelannut Suomen naisten maajoukkueessa lokakuun 2023 loppuun mennessä 43 ottelua, joissa hän on tehnyt 13 maalia ja saanut kahdeksan maalisyöttöä. Hän on edustanut Suomea vuosien 2019 ja 2023 MM-kilpailuissa, joista ensin mainittuna vuonna Suomi saavutti pronssia ja jälkimmäisenä hopeaa. Vuoden 2021 MM-kilpailut jäivät Valleniukselta väliin kaudella 2020–2021 tapahtuneen akillesjänteen katkeamisen vuoksi. Hän pelasi alle 19-vuotiaiden MM-kilpailuissa 2016.
Naisten Salibandyliigassa Vallenius on edustanut Tampereen Kooveeta kaudesta 2012–2013 alkaen. Hän on pelannut runkosarjassa ennen kauden 2023–2024 alkua 137 ottelua, joissa hän on tehnyt 59 maalia ja antanut 77 maalisyöttöä. Pudotuspelejä hänellä on 24, joissa hänen tehopisteensä ovat 11 + 8. Hän saavutti SM-pronssia vuonna 2019. Hän pelasi kausina 2020–2023 Ruotsissa Siriuksen ja Team Thorengruppenin joukkueissa.
Mikki Hiiri – Joulu Ankkalinnassa

| Mikki Hiiri – Joulu Ankkalinnassa> Mickey's Twice Upon a Christmas |
| --- | --- |

Ohjaaja:  Matthew O'Callaghan
Säveltäjä:  Stephen James Taylor
Leikkaaja:  Kirk Demorest
Valmistustiedot
Valmistusmaa:  Yhdysvallat
Tuotantoyhtiö:  DisneyToon Studios Walt Disney Pictures
Levittäjä:  InterCom Netflix Disney+
Ensi-ilta:  2004
Kesto:  67 min
Alkuperäiskieli:  englanti
Edeltäjä:  Mikki, Aku, Hessu – kolme muskettisoturia
Aiheesta muualla
IMDb
Elonet
AllMovie
Infobox OKNimi-testi OK: 
Mikki Hiiri – Joulu Ankkalinnassa (myös Mikki Hiiri ja Ankkalinnan joulu, engl. Mickey's Twice Upon a Christmas) on Disneyn piirroselokuva vuodelta 2004. Elokuva koostuu viidestä itsenäisestä jaksosta, joita yhdistää jouluteema. Elokuvan hahmot ovat Mikki Hiiri, Aku Ankka, Hessu Hopo, Minni Hiiri, Iines Ankka, Pluto, Max Hopo, Roope Ankka, Tupu, Hupu ja Lupu.
Elokuvan jaksot

1. Jääprinsessa
2. Joulutonttuilua
3. Jouluksi kotiin
4. Akun rauhaton joulu
5. Joulukoiruuksia
Suomenkieliset ääninäyttelijät

| 0 | 1 | 2 |
| --- | --- | --- |
|  Antti Pääkkönen  | … |  Mikki Hiiri   |
|  Kiti Kokkonen  | … |  Minni Hiiri   |
|  Jukka Rasila  | … |  Aku Ankka   |
|  Petra Karjalainen  | … |  Iines Ankka   |
|  Seppo Mäki  | … |  Roope Ankka   |
|  Petri Liski  | … |  Hessu Hopo   |
|  Rinna Paatso  | … |  Tupu, Hupu ja Lupu   |
|  Markus Bäckman  | … |  Joulupukki   |
|  Veikko Honkanen  | … |  Kertoja   |
Mobile (Alexander Calder)

Mobile on Ateneumin taidemuseon hallussa oleva, Alexander Calderìn (1898–1976) rakentama mobile 1930-luvulta. Se ostettiin Ateneumin taidemuseoon vuonna 1992. Maalatusta pellistä, alumiinista, puupalloista ja rautalangasta tehty veistos on mitoiltaan noin 60 × 130 cm.
Ateneumin Mobile on yksi Calderin varhaisia mobileja. Se nähtiin Suomessa jo vuonna 1937 Artekin näyttelyssä. Artek lahjoitti samassa näyttelyssä olleen Legerin Soittimia-työn Ateneumille seuraavana vuonna 1938. Mobilen Ateneum osti Artek Oy:ltä vuonna 1992.
Mobiilitukiasema

Mobiilitukiasema yhdistettynä kannettavaan tietokoneeseen
Mobiilitukiasema tarkoittaa puhelimen Internet-yhteyden jakamista muiden liitettyjen tietokoneiden kanssa. Yhdistäminen voi tapahtua langattoman lähiverkon (Wi-Fi) tai Bluetoothin kautta tai fyysisesti kaapelilla, esimerkiksi USB:n kautta.
Mertensia ovum

| Mertensia ovum |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Kampamaneetit Ctenophora
Luokka::  Lonkeromaneetit Tentaculata
Lahko::  Pallomaneetit Cydippida
Heimo::  Mertensiidae
Suku::  Mertensia
Laji::  ovum
Kaksiosainen nimi
 Mertensia ovum  (Fabricius, 1780) 
Synonyymit
 Mertensia cucullus 
Katso myös
   Mertensia ovum Wikispeciesissä   Mertensia ovum Commonsissa 
Infobox OKNimi-testi OK: 
Mertensia ovum on arktisten vesien kampamaneettilaji.
Ulkonäkö ja koko

Mertensia ovum  kasvaa enintään 15 cm pitkäksi, joidenkin lähteiden mukaan alle kuusisenttiseksi. Se on läpikuultava, kamparivit hohtavat vaaleanpunaisina. Lonkerot ovat 10–20 kertaa vartalo-osan pituiset.
Levinneisyys

Mertensia ovum -kampamaneetteja tavataan kaikkialla arktisilla merialueilla 50 metrin syvyyteen asti. Itämerestä lajia ei ole perinteisesti tunnettu, mutta vuonna 2008 DNA-perusteinen tunnistusmenetelmä osoitti sen esiintyvän täällä yleisenä.
Ravinto ja elintavat

Mertensia ovum syö eläinplanktonia, jota se pyytää pitkillä tahmeilla pyyntilonkeroillaan  ja myös kalanpoikasia sekä mätiä.
Aiheesta muualla

LuontoPortti: Arktinen maneetti (Mertensia ovum)
ITIS: Mertensia ovum (englanniksi)
Mirko Celestino

| Mirko Celestino |
| --- | --- |
 Mirko Celestino Sveitsin ympäriajossa 2007
Henkilötiedot
Syntynyt: 19. maaliskuuta 1974 (ikä 50)
Kansalaisuus:   Italia
Pyöräilijä
Pituus:  173 cm
Paino:  65 kg
Joukkue:  lopettanut
Laji:  maantie
Rooli:  ajaja
Ajajatyyppi:  klassikkojen erikoismies
Ura
Ammattilaisjoukkue(et)
1996–2000 2001–2004 2005 2006–2007:  Polti Saeco Domina Vacanze Team Milram
Suurimmat voitot
 Lombardian ympäriajo 1999 HEW Cyclassics 1999 Milano–Torino 2001, 2003 
Aiheesta muualla
www.celestinomirko.it
Mirko Celestino (s. 19. maaliskuuta 1974 Albenga, Italia) on italialainen pyöräilijä. Hän kilpaili maantiepyöräilyssä ammattilaisena 1996–2007 ollen parhaimmillaan yhden päivän kilpailuissa.
Celestino voitti pyöräilyn monumentteihin kuuluvan Lombardian ympäriajon vuonna 1999 ennen Danilo Di Lucaa ja Eddy Mazzolenia. Hän voitti samana vuonna myös maailmancupiin kuuluneen HEW Cyclassicsin. Perinteisen Milano–Torino-ajon hän voitti vuosina 2001 ja 2003.
Maantiepyöräilyuransa jälkeen Celestino on kilpaillut maastopyöräilyssä. Hän saavutti maratonmatkalla MM- ja EM-hopeaa 2010.
Aiheesta muualla

Virallinen sivusto (italiaksi)
Miss

Miss voi viitata seuraaviin asioihin:
neiti, engl. mistress
Miss Universum - kauneuskilpailu, jossa etsitään maailman kauneinta naista
Miss Maailma
Miss Eurooppa
Miss International
Miss Baltic Sea - Itämeren maissa vuosittain järjestetty kauneuskilpailu
Miss Skandinavia
Miss Suomi - vuosittain järjestettävä kauneuskilpailu, jossa etsitään Suomen kauneinta naista
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Miss”, voi hakea sivunnimihaulla, laajalla sivunnimihaulla tai tekstihaulla.
Miss Baker

Miss Baker Jupiter IRBM:n pienoismallin päällä vuonna 1959
Miss Baker odottamassa laukaisuaan avaruuteen
Miss Bakeristä (1957 Iquito, Peru – 29. marraskuuta 1984 Huntsville, Alabama, Yhdysvallat) tuli 28. toukokuuta 1959 - yhdessä Miss Ablen kanssa - ensimmäiset nisäkkäät jotka palasivat elossa NASAn tekemältä avaruuslennolta. Kyseinen Floridan Cape Canaveralistä lähtenyt, Jupiter IRBM:n tekemä lento saavutti lähes 500 kilometrin korkeuden, alkukiihdytyksen ollessa 38 geetä ja vauhdin yltäessä suurimmillaan noin 4,5 kilometriin sekunnissa. Lento kesti noin kuusitoista minuttia, josta yhdeksän minuuttia oli painottomuudessa. Lennon tarkoitus oli selvittää elävien olentojen elinmahdollisuuksia avaruudessa ja näin tasoittaa tietä ihmisten tuleville avaruuslennoille. Life Magazine huomioi Miss Bakerin tieteen eteen antamansa panoksen kansikuvalla 15. kesäkuuta 1959.
Lennon jälkeen Miss Baker sijoitettiin Naval Aerospace Medical Centeriin Pensacolaan, Floridassa. Vuodesta 1971 alkaen asuinpaikaksi muuttui U.S. Space & Rocket Center -museo, jossa se oli suuri suosikki erityisesti lapsivierailijoiden keskuudessa. Vain hieman yli 300-grammainen Miss Baker oli suvultaan kierteishäntäapinoihin kuuluva oravasaimiri.
Miss Baker kuoli lopulta 29. marraskuuta 1984 munuaisten vajaatoiminnan seurauksena. Se oli tuolloin 27-vuoden ikäisenä tiettävästi vanhin tunnettu saimiriapina. Miss Baker on haudattu U.S. Space & Rocket Center -museon sisäänkäynnin läheisyyteen, jossa sen hautakiven päältä löytyy usein vierailijoiden sinne jättämä banaani.
Mellinselkä

| Mellinselkä |
| --- | --- |

Valtiot:  Suomi
Maakunnat:  Pirkanmaa
Kunnat:  Juupajoki, Orivesi
Koordinaatit:  61°44′46″N, 24°28′12″E
Vesistöalue ja valuma-alueen tietoja
Laskujoki:  Aakkolanjoki 
Järvinumero:  35.752.1.001
Mittaustietoja
Pinnankorkeus:  88,8 m  
Rantaviiva:  17,8827 km  
Pinta-ala:  1,99759 km²   
Tilavuus:  0,00721117 km³ 
Keskisyvyys:  3,61 m  
Suurin syvyys:  10,98 m  
Valuma-alue:  350 km²  
Saaria:  ei saaria 
 fiMellinselkä 
Mellinselkä  on Pirkanmaalla Juupajoella ja Orivedellä sijaitseva järvi.
Maantietoa

Järven pinta-ala on 200 hehtaaria eli 2,0 neliökilometriä ja se on 3,3 kilometriä pitkä ja 2,8 kilometriä leveä. Vaikka järvellä on ulottuvuuksia, ei sen todellinen leveys ole suurimmillaan kuin Mellinselällä oleva 1,2 kilometriä. Muualla järvi on tätäkin kapeampi. Mellinselkä muodostuu kolmesta järvialtaasta, joiden nimet ovat Mellinselkä, Kokkilanselkä ja Kukkolahti. Järvialtaita yhdistää toisiinsa kapeat salmet. Kukkosalmi sijaitsee Kukkolahden ja Kokkilanselän välissä ja se on alle 30 metriä leveä. Kokkilansalmi sijaitsee Kokkilanselän ja Mellinselän välissä ja se on alle 40 metriä leveä. Salmen ylittää maantiesilta. Mellinselkä on pinta-alaltaan suurin järvenosa ja sen järvenselältä työntyy pohjoiseen Jaarilansalmeksi kutsuttu lahti. Kaakkoon työntyy Kokkilansalmi. Kokkilanselällä on sen länsipäässä pohjoiseen aukeava pieni Lintulahti, onka lahdensuu on alle 30 metriä leveä ja lahti on alle metrin syvä. Kukkolahti on järvenosista kapein, sillä se on leveimmillään 300 metriä. Sen salmenpuoleista länsipäätä kutsutaan Pimeälahdeksi.
Järvi on luodattu ja siitä on julkaistu syvyyskartat. Järven tilavuudeksi on saatu 7,2 miljoonaa kuutiometriä eli 0,0072 kuutiokilometriä. Sen keskisyvyys on 3,6 metriä ja suurin syvyys on 11,0 metriä, mikä löytyy Kokkilanselältä. Mellinselällä on järvenselällä on lähes koko järvialtaan kokoinen yli kahdeksanmetrinen tasapohjainen syvänne. Kuitenkin Jaarilansalmessa on vain alle metrin syvää. Kokkilanselän järvenselällä on noin puolet alasta yli 10 metriä syvää. Sen sijaan Lintulahti, ja mahdollisesti myös Kukkolahti, ovat matalia. Järvellä ei ole kartan mukaan edes saaria.
Järven rantaviivan pituus on 17,9 kilometriä ja sen rannat ovat pääasiassa peltomaata lukuun ottamatta Mellinselän kahta metsäistä kohtaa sekä Kokkilanselän ja Kukkolahden etelärantoja. Alueen haja-asutus muodostuu noin 30 taloudesta, joista noin kymmenen on maatiloja. Asutus muodostaa rannoille Savon, Porvolan, Mellin ja Kokkilan kulmakunnat. Rannoille on rakennettu 15 vapaa-ajan asuntoa. Niille tulee tiet yhdystieltä 3413 sekä yhdystieltä ja valtatieltä 9 haarautuvilta kyläteiltä. Oriveden kuntaraja halkaisee Kokkilanselän ja Kukkolahden, missä se kuitenkin kääntyy kaakkoon seuraten Sorvanojaa.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Kokkilanselän alueeseen (35.752) järvi kuuluu. Järven vedenpinnan korkeus on 88,8 metriä mpy.
Järvi saa pääosan vedestään vesistöalueensa Katilalahdesta, johon laskevat Juupajoki luoteesta ja Pärinjoki Kopsamosta. Kopsamoon laskee Rauhianoja luoteesta ja Sahajoki pohjoisesta. Sen vuoksi Lutun tuomat lyhyiden laskuojien vedet, Kukkolahteen laskevien Ulpukkaojan, Sorvanojan, missä sijaitsevat Iso Sorvajärvi ja Vähä Sorvajärvi, ja Sakonkurunojan vedet ja Mellinselkään laskevien Lamminjärven ja Vuorijärven laskuojat eivät tunnu missään vesistöalueen pääuoman rinnalla.
Järven lasku-uoma on Aakkolanjoki eli Savijoki, joka laskee jo 1,6 kilometrin jälkeen Aakkojärveen. Järvet ja joki kuuluvat vesireittiin, joka laskee lopulta Koljonselkään.
Historiaa

Vuoden 1957 peruskartassa on Kukkolahdella vähemmän peltomaata kuin nykyään. Nykykartan ja vuoden 1957 kartan välillä ei ole näkyvissä mitään muita merkittäviä muutoksia.
Miina Ruokolainen

Miina Maarit Hennikki Ruokolainen (o.s. Kenttä, s. 19. helmikuuta 1986 Helsinki) on suomalainen seiväshyppääjä.
Ruokolainen voitti koululaisten maailmanmestaruuden 2002 XII Gymnasiadeissa tuloksella 385. Nuorten maailmanmestaruuskilpailuihin Ruokolainen osallistui 2002 ja 2004. Molemmilla kerroilla hän karsiutui eikä selviytynyt loppukilpailuun. Vuonna 2005 hän sijoittui alle 20-vuotiaiden Euroopan-mestaruuskilpailuissa kahdeksanneksi.
Ruokolainen sijoittui 2004 neljänneksi sisäratojen SM-kisoissa tuloksella 370. Samana vuonna hän oli Kalevan kisoissa kuudes. 2005 hän voitti SM-pronssia sisäratojen SM-kisoissa. Porin Kalevan kisoissa hän oli toinen tuloksella 380. Vuonna 2006 hän oli SM-halleissa neljäs.
Ruokolainen hyppäsi seiväsennätyksensä 400 cm Kaunasissa 23. heinäkuuta 2005.
Ruokolainen edusti seuratasolla Mikkelin Kilpa-Veikkoja. Hänen valmentajansa oli Santeri Kenttä. Ruokolainen ei ole kilpaillut vuoden 2006 jälkeen.
Ennätykset

Seiväshyppy: 400 (2005)
Miehuutta, rohkeutta ja karskeita miehiä

| Miehuutta, rohkeutta ja karskeita miehiä> Grandma's Boy |
| --- | --- |

Ohjaaja:  Fred C. Newmeyer
Käsikirjoittaja:  Jean C. Havez   Hal Roach   Sam Taylor   Thomas J. Crizer
Tuottaja:  Hal Roach
Kuvaaja:  Walter Lundin
Pääosat:  Harold Lloyd   Mildred Davis
Valmistustiedot
Valmistusmaa:  Yhdysvallat
Tuotantoyhtiö:  Hal Roach Studios
Levittäjä:  Hal Roach
Ensi-ilta:  1922
Kesto:  56 / 60 min
Alkuperäiskieli:  englanti -
Aiheesta muualla
IMDb 
Elonet
AllMovie
Infobox OKNimi-testi OK: 
Miehuutta, rohkeutta ja karskeita miehiä (engl. Grandma's Boy) on vuonna 1922 valmistunut yhdysvaltalainen mykkäelokuva, jonka ohjasi Fred C. Newmeyer. Alun perin elokuva oli tarkoitettu lyhytelokuvaksi, mutta kuvausten edetessä materiaalia oli tarpeeksi pitkäksi elokuvaksi. Elokuva menestyi hyvin ja menestyksen myötä Harold Lloyd ei enää palannut lyhyiden komediaelokuvien pariin.
Juoni

Elokuvan tapahtumat sijoittuvat pieneen Blossoms Bend -nimiseen kaupunkiin, jossa elämä kulkee verkkaiseen tahtiin. Lloydin esittämä neuroottisen pelokas poika on ihastunut naapurissa asuvaan tyttöön, mutta kilpakosija asettuu pojan onnen tielle. Pojan isoäiti säälii poikaa ja antaa hänelle onnenamuletin rohkaistakseen poikaa. Amuletti näyttää tehoavan ja poika onnistuu nappaamaan rikollisen ja karkottamaan naapurin tytön ympärillä hääräävän kilpakosijan.
Näyttelijät

| 0 | 1 | 2 |
| --- | --- | --- |
|  Harold Lloyd  | … |  poika   |
|  Mildred Davis  | … |  tyttö   |
|  Anna Townsend  | … |  pojan isoäiti   |
|  Charles Stevenson  | … |  kilpakosija   |
|  Noah Young  | … |  sheriffi   |
Mennään melomaan

| Mennään melomaan Jussi & The Boys |
| --- | --- | --- |

Studioalbumin tiedot
 Äänitetty : 1976
 Julkaistu: 1976
 Tuottaja(t): Matti Laipio
 Tyylilaji: rock
 Kesto: 36.51
 Levy-yhtiö: Scandia
Jussi & The Boysin muut julkaisut
| Kehä kaartuu 1975 | Mennään melomaan 1976 | Lapsilta kielletty 1979 |
Mennään melomaan on suomalaisyhtye Jussi & The Boysin studioalbumi vuodelta 1976. Se äänitettiin pääosin Finnlevyn ja Finnvoxin studioissa Helsingissä, mutta raidat 7 ja 10 tallennettiin New Orleansissa ja 9 Memphisissä yhdysvaltalaismuusikoiden kanssa ilman The Boys -yhtyettä. Samoilla vuosien 1975 ja 1976 Amerikan-matkoilla äänitettiin myös Jussi Raittisen sooloalbumit Nashville Tennesseessä ja Rollin’ the Rock Kaliforniassa.